અમદાવાદ: શહેરના રાયખડ વિસ્તારમાં પોલીસ પર થયેલા હુમલા કેસમાં ધરપકડ કરાયેલા ત્રણ આરોપીઓનું પોલીસે ગઇ કાલે સાંજે જમાલપુર અને રાયખડ વિસ્તારમાં સરઘસ કાઢીને લાઠીઓ વરસાવતા કિસ્સામાં ઘેરા પ્રત્યાઘાત પડ્યા છે. પોલીસ કમિશનરે આ મામલે તપાસ શરૂ કરી છે. ગાયકવાડ હવેલી પોલીસે આરોપીને જમાલપુર અને રાયખડ વિસ્તારમાં દોરડાથી બાંધીને સરઘસ કાઢ્યું હતું અને તેમને ઊઠકબેઠક કરાવીને લાઠી વરસાવી હતી.